b'\n_START_ARTICLE_\nNorelgestromiini\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nNorelgestromiinin rakenteessa on steroidirunkoon kiinnittyneen\xc3\xa4 oksiimiryhm\xc3\xa4. Norelgestromiini on vaikutukseltaan progestiini. Se est\xc3\xa4\xc3\xa4 ovulaatioon ja muuttaa kohdun limakalvon rakennetta sellaiseksi, ett\xc3\xa4 hedelm\xc3\xb6ittyneen munasolun on vaikea kiinnitty\xc3\xa4 siihen. Norelgestromiini metaboloituu ihmiselimist\xc3\xb6ss\xc3\xa4 levonorgestreeliksi, joka on vaikutukseltaan my\xc3\xb6s progestiini. Norgestimaatti on norelgestromiinin aihiol\xc3\xa4\xc3\xa4ke eli siit\xc3\xa4 muodostuu norelgestromiinia. L\xc3\xa4\xc3\xa4keainetta k\xc3\xa4ytet\xc3\xa4\xc3\xa4n yhdess\xc3\xa4 etinyyliestradiolin kanssa ehk\xc3\xa4isylaastareissa.\n_START_SECTION_\nHaittavaikutukset\n_START_PARAGRAPH_\nNorelgestromiinia sis\xc3\xa4lt\xc3\xa4vien ehk\xc3\xa4isylaastarien haittavaikutuksia voivat olla p\xc3\xa4\xc3\xa4kipu, huonovointisuus, rintakivut ja laastarin alueen ihoreaktiot.'